Diari Oficial de la Generalitat Valenciana


Sumari del DOGV 2743, del 08-05-1996 (1996/838121)

ORDRE de 18 d'abril, del conseller de Presidència, per la qual es regulen i convoquen les ajudes per a les associacions valencianes radicades fora de la Comunitat Valenciana.
------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1996/04/18/(3)/dof/vci/html**

### Dades del document

Número de DOGV
:   2743

Data del DOGV
:   08-05-1996

Secció del DOGV
:   DISPOSICIONS GENERALS

Número del document
:   1996/838121


Data del document
:   18-04-1996

Organisme emissor
:   Conselleria de Presidència

Tipus de document
:   Ordre

ORDRE de 18 d'abril, del conseller de Presidència, per la qual es regulen i convoquen les ajudes per a les associacions valencianes radicades fora de la Comunitat Valenciana.   
L'Estatut d'Autonomia en el seu article 2 estableix que correspon a la Generalitat Valenciana, dins l'àmbit de les seues competències, «fomentar el desenvolupament de les peculiaritats del Poble Valencià i facilitar la participació dels valencians en la vida política, econòmica, cultural i social». En aquest sentit, l'article 14.g de la Llei de la Generalitat Valenciana 5/1983, de 30 de desembre, de Govern Valencià atribueix al president de la Generalitat Valenciana l'exercici d'aquesta funció.  
D'altra banda, l'article 4 de l'Estatut d'Autonomia indica qui gaudeix de la condició de valencià, i fa expressa menció en el seu apartat 2 «als ciutadans espanyols residents a l'estranger que hagen tingut el darrer veïnatge administratiu a la Comunitat Autònoma Valenciana, i acrediten aquesta condició al Consolat d'Espanya corresponent. Aquest mateix règim serà aplicat als descendents inscrits com a espanyols, si així ho sol·liciten en els termes en què ho determine la Llei de l'Estat».  
En conseqüència, fent ús de les facultats que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,  
ORDENE  
Article 1  
S'efectua convocatòria pública per a la concessió d'ajudes a les associacions valencianes radicades fora de la Comunitat Valenciana i s'aproven les bases per les quals s'ha de regir aquesta convocatòria, incloses com a annex a aquesta ordre.  
Article 2  
L'import d'aquestes subvencions serà finançat a càrrec de la línia 403/000/96 del programa 112.40, del pressupost de la Generalitat Valenciana per a 1996, per una quantia màxima de quinze milions de pessetes (63.311.922 PTA).  
DISPOSICIONS FINALS  
Primera  
S'autoritza la directora general de Relacions Externes perquè dicte les resolucions que requeresca l'aplicació i desplegament d'aquesta ordre.  
Segona  
Aquesta ordre entrarà en vigor el mateix dia de la seua publicació en el Diari Oficial de la Generalitat Valenciana.  
València, 18 d'abril de 1996.  
El conseller de Presidència,  
JOSÉ JOAQUíN RIPOLL SERRANO  
Bases per a la concessió d'ajudes a les associacions valencianes radicades fora de la Comunitat Valenciana  
1. Objecte de les ajudes  
L'objecte de les ajudes és l'organització d'activitats culturals, d'orientació i informació, així com programes formatius i de difusió del valencià entre col·lectius d'emigrants valencians.  
2. Beneficiaris  
Els sol·licitants han de ser associacions valencianes radicades fora de la Comunitat Valenciana i que estiguen legalment constituïdes i inscrites al registre del seu país de residència o comunitat autònoma, la qual cosa hauran d'acreditar aportant certificat original expedit per aquest registre o còpia degudament compulsada d'aqueix document.  
3. Sol licituds  
Les sol·licituds es presentaran en el termini de 30 dies hàbils comptadors des de l'endemà de la publicació d'aquestes bases i es formalitzarà mitjançant instància adreçada a la Direcció General de Relacions Externes (annex I) i que hauran de presentar mitjançant correu certificat al Registre General de la Conselleria de Presidència situat al carrer dels Juristes, 17-18 (CP 46788) de València, o tramitar-la per qualsevol dels mitjans establerts en l'article 38.4 de la Llei 30/92, de Règim Jurídic de les Administracions Públiques i del Procediment Administratiu Comú, acompanyada del document que acredite el reconeixement legal de l'entitat.  
4. Tipus d'ajudes  
Les ajudes seran de tipus econòmic, de quantitat variable segons el cost de l'acció que es projecte.  
5. Concessió de les ajudes  
Les ajudes es concediran per resolució del conseller de Presidència, a proposta de la comissió avaluadora formada per les següents persones :  
- La directora general de Relacions Externes, que actuarà com a presidenta.  
- El cap del Servei d'Accions Institucionals.  
- La secretària general administrativa de la Conselleria de Presidència o persona en qui delegue, que actuarà com a secretària.  
- Un representant de la Intervenció Delegada a la Conselleria de Presidència.  
La comissió avaluadora podrà declarar deserta, totalment o parcial, l'adjudicació de les ajudes convocades, i es reservarà la facultat d'interpretar el contingut de les presents bases als efectes d'adjudicació d'ajudes.  
L'acord d'adjudicació serà notificat a les associacions seleccionades, sense perjudici de la seua publicació en el Diari Oficial de la Generalitat Valenciana.  
Els criteris d'adjudicació seran els següents :  
- Interès cultural i social de les activitats anuals de les associacions, valorat en funció de la seua màxima adequació als objectius indicats en el punt núm. 1 d'aquestes bases.  
- Nombre de socis o afiliats a l'associació.  
- Despeses hagudes per les associacions.  
- Contravalor de la moneda de país d'origen.  
6. Inspecció  
La Direcció General de Relacions Externes podrà comprovar en qualsevol moment les dades declarades pels sol·licitants. En el cas que es comprove la falsedat d'aquestes dades, el sol·licitant perdrà el dret a la subvenció, sense perjudici d'altres responsabilitats que procedesquen.  
7. Compliment i justificació de les ajudes concedides  
Els beneficiaris hauran de justificar abans del dia 25 de novembre de 1996 els oportuns documents i factures, i s'haurà d'expedir certificat del secretari o president de l'associació, sobre justificació del compliment de la finalitat per a la qual cosa es va concedir la subvenció i de l'aplicació dels fons percebuts.  
Així mateix, els beneficiaris, prèviament al cobrament de la subvenció, acreditaran estar al corrent de les obligacions tributàries i de la Seguretat Social, d'acord amb allò establert en l'article 47.7 del Decret Legislatiu, de 26 de juny de 1991, del Consell de la Generalitat Valenciana., pel qual s'aprova el text refós de la Llei d'Hisenda Pública de la Generalitat Valenciana.  
No es preveu la possibilitat d'efectuar bestretes de pagament sobre l'ajuda concedida.  
ANNEX (a)  
Sol·licitud de subvencions per a les activitats anteriorment organitzades per les associacions radicades fora de la Comunitat Valenciana.  
Any ...  
Sr./Sra. ...  
DNI ... núm. passaport ...  
Secretari/ària de l'associació ...  
Domicili social ...  
Tel. ... província ...  
Comunitat autònoma o país ...  
Expose que conec el contingut de l'ordre de 1994, per la qual s'estableix el règim de subvencions per a les activitats culturals a les comunitats valencianes d'emigrants reconegudes oficialment, i hi adjunte la memòria descriptiva de les activitats culturals per a les quals se sol licita la subvenció:  
a) Títol de l'activitat.  
c) Actes a desenvolupar.  
c) Dates i lloc de celebració.  
d) Altres consideracions d'interés.  
En el cas que se sol licite subvenció per a la contractació de professors, es farà constar en la memòria descriptiva les següents dades :  
a) Professor/a contractat/ada  
Sr./Sra. ...  
DNI ... núm. passaport ...  
Domicili ...  
Tel. ... província ...  
País o comunitat autònoma ...  
b) Data i lloc de realització del curs.  
c) Nombre d'hores lectives.  
Total ...  
Setmanal ...  
d) Nombre d'alumnes que segueixen les classes impartides.  
Pressupost 1996.  
- Pressupost detallat per activitat.  
Total cost  
Subvenció que se sol·licita.  
Aportació de l'entitat ...  
MANTENIMENT DE TERCERS. PROVEïDORS  
ALTA D'ENTITAT DE CRèDIT  
Dades proveïdor  
Nom o raó social ...  
NIF/CIF ...  
Domicili: ... Telèfon: ...  
Població: ... C. postal: ...  
Dades bancàries  
Titular del compte bancari: ...  
Entitat financera: ... Codi banc: ...  
Domicili: ... Localitat: ... Codi sucursal: ...  
Compte corrent núm.: ...  
..., ... de ... de 199...  
(Lloc i data)  
(Firma)  
Firmat per: ...  
DNI ..., en qualitat d ...  
Qualsevol modificació o variació posterior que afecte les dades abans consignades (canvi de titularitat, poder, compte, entitat financera, etc.), haurà de comunicar-se al centre emissor de la despesa i emplenar una nova fitxa de manteniment de tercers.  
Si la modificació consisteix en el canvi d'entitat financera, això no suposarà l'anul·lació de la que figure en aquesta fitxa, llevat que s'indique expressament.


Còpia Permalink ELI